
MIRKO VALIDŽIĆ 


Kluwlju i lođom 
bnušeni 


ZAGREB 1983 


Ove su pjesme ispjevane uglavnom za liječenja u Vi- 
nograđskoj bolnici u Zagrebu, u travnju i lipnju 1982. 


— Svima koji su mi iskazali pažnju i ljubav u mojoj 
bolesti: rodbini, prijateljima, susjedima, kolegama 


i znancima; 

— Sestrama samostana Antunovac (družbe SMI) u 
Zagrebu; 

— cjelokupnom osoblju — liječnicima i sestrama — 


Koronarne jedinice Internog odjela u Vinogradskoj 
bolnici u Zagrebu; obojici operatera s Kirurškog 


odjela; 
— i dru K. Benkoviću 


posvećujem 


VRIJEME I PROCJEP 


O kako sporo prolaze sati . 
kad vrijeme hramje na stazi žića, 
disati počne mučno i teško 

ko zmija lomna u procjepu bespuća.: 


Sjene su čudne u krugu lome 

i iz njih mili mrak sustanka 

i gorak miris zlosutne težine 

i neka nenadanost sve više rastuća. 


Tad srce šapće: vrati se, vrati 
i nemoj stati i kreni dalje, 
bez tebe mučno krvca teče, 
gruša se, gubi, nemoćno staje. 


Ne kasni vrijeme dok život žari 
i cvjeta duša u sjaju sreće, 

oni nas vode otajstvu vrelom 

i sve se samo uzletno kreće. 


(Zagreb, 
Vinogradska bolnica, 
Koronarna jedinica, 
7. 4. 1982) 


CRV I KOBAC 


Da čovjek je crv, 

to odavno zna, 

al' nikad sebi priznati ne želi. 
Prči se, skače, lamata, guši, 
svemu se čudno smije, veseli. 


U blijesku obmama 

tetura, lunja, 

ko polupijan cik — cak ševrda, 
svenu se nada, poskače bijesno 


i samo ustrajno nekamo vrluda. 


Kad kobac skriven 

zaskoči hitro 

i solju čudnom osoli žiće, 
tad provre žurno zlosutni jad 


i surva u prah sve ljudsko biće. 


(Z., V. b., 7. 4. 82) 


SESTRA PERUNIKA 


Perunika s bijelim povezom 
još mlada, u cvatu, 
povezana ozračjem plavine 
i dorasla u jedinstvu. 


Doživljena u darivanju dobra 
disala je ustrajno čeznućem 
tražeći izljeve osrećenja 
ljudima što pate u nemoći. 


Odbijala je nasrtaje besmisla 
što crne niti provlači 

kroz osmijehe žurbe i nehaja, 
bezumnog novca i taštih želja. 


Mirisala je smirenošću vedrine 
i sazrijevala u dorečenju 
poput mlade perunike 

što nikad ne prestaje cvasti... 


(Z., V. b., 8. 4. 82) 


BOL IJA 


U meni se ugnijezdila bol 
pa ruje, ruje poput crva 
i jede sebe kroz moje mrvljenje, 


povećavajući se pohlepno u mome dovršenju. 


Uzaludno se opirem njezinu nnerinju 
jer on nikada ne spava, 

ne počiva ni danju ni noću 
izjedajući me bez samilosti. 


Nikad se željama ne možemo uskladiti, 
naše su težnje oprečne i sasvim suprotne, 
živimo neprestano zajedno 

i gledamo se ne prijateljski. 


Umorni od trajnog ne prijateljstva 
sklopismo nametnuto primirje, 

jer bol i čovjek mogu živjeti zajedno 
samo u krvlju brušenom pomirenju. 


(Z., V. b., 9. 4. 82) 


ČAMA I NADA 


Ja ne znam zašto me 

tako umorno plavi čama 

i pije moju krv 

i gasi svjetla dana 

i svuda samo čudna osama. 


Neprestano me biju vjetrovi 

i šume čudni dozivi jada, 

sve samo polupriviđenja, 

sive utvare besmisla, 

dok maglica snena ustrajno pada. 


Nikad se nisam bojao mraka 
ni čamne noći što kiši crninom; 
u mog su Oca otvorena vrata, 
sveđ oganj gori i nadom žari, 
daleko svijetli svojom vedrinom. 


(Z., V. b., (10. 4. 82) 

ŽAR 


Zašto je žar tako pohlepan 
da oplemeni toplinom 

i uništi razornošću 

paleći na istoj palici 
suprotna ostvarenja? 


U njemu je skrivena i otkrivena 
čudna moć 

što snatreći čeka ali ne prijeti, 
razbuđena kiši nestankom 

i plavi crna uništenja. 


Oganj je počelo i zalaz, 
rađanje i nestanak, 
pomoć i nemoć, 

ne pozna sustanak, 

već samo potmir i ulaz. 


(Z., V. b., 11. 4. 82) 


KRSNUTI I USKRSNUTI 


Nije jednostavno razumijeti Uskrsnuće. 
Treba zaći u otajstvo Smrti i ne stanka. 
A to su tajne koje se teško proniču. 


Što znači biti, živjeti — 

to iskustveno doživljujemo, 

al' kako to biva i zašto — 

to niti izdaleka ne naslućujemo. 


Dišemo, radimo, svađamo se, patimo, 
mrvimo se i oštećujemo, 

čekamo iznenađenja i suludo jurimo 

i počesto nestajemo u bunilu polusvijesti. 


Živjeti u punini svjetla, 

ne osjećajući težinu tvari, 
lebdjeti u sveširini slobode, 
napajati se bezmjerjem dobrote 
i biti neomeđen u trajanju — 
to je ozračje uskrslog beskraja. 


(Z, V. b,, 


Uskrsni Ponedjeljak, 
12. 4. 82) 

NASRTAJI I NEKLONUĆE 


Zašto se uvijek neke crne niti 
zapliću ispred našeg lomnog oka, 
zar i ovako nisu tajne brojne 
i neka slutnja beskrajno duboka? 


Uspavati se ne možemo nikad 

i bezbrižno leći u naslonjač sjete, 
odasvud mile skriveni trnci 

i ljuti ati k nama žurno lete. 


. Brzaci stižu niz brazdana leđa 


i toče prohlad izmeđ' krvnih žila, 
u koštanoj srži led se čudni stvara, 
čuje se slutnja tajnovitih sila. 


Ne klonjiva srce, nit se sobom prašta, 
jer osjeća živost što tinja skriveno, 

u njemu je trajno bar žerave odsjev 
i neko čudno čarobno vreteno. 


(Z., V. b., 13. 4. 82) 


JOŠ NIJE KRAJ 


Moja se svijeća još ne gasi 
iako pokatkad ponestaje ulja; 
nevidljive ruke neprestano 
dolijevaju melem 

i oživljuju umorno srce. 


Ono će kucati još 

usporeno ili još jače, 
svejedno, 

za čisti trenutak slobode 

što darova Otac u praskozorje 
i označi stazu uzleta. 


Iz njega odletješe sjene 

i ostaviše čudan trag 

što sunce pretvori svojom zlatninom 
u cvijet 

išaran duginim prstima 

u skorom nagovještaju 

ne — klonuća. 


(Z, V. b., 13. 4. 82) 

POLAKO PUTUJE BROD 


Već više puta su moje putne izlaznice 
bile ispisane 

i mišljah na uzletni prolaz, 

al' ipak mi nešto šaptaše povjerljivo: 
još nije došao zalaz. 


O Bože, kako će dugo 

bježati ko zraka moj uzlaz u nadsvijet 
gdje sve se stapa u jedinstvu sreće? 
Kada će duhnuti večernji vjetar, 

kad će početi jedrenjak polako da kreće? 


Još sam na obali gdje školjke davne 
leže ustrajno i solju se slade 

ko prividenja povampirenih sjena. 
Gledam ih nujno dok svjetlaci žare 
iz mojih ponešto ovenčanih zjena. 


(Z., V. b., 13. 4, 82) 


OŽIVLJENJE U NADI 


Još nije stigla limena pomoć mome srcu 
da bolje (i dulje radi). 

U mene se uvukao nemir k6 poplava, 
mrzovoljne jadikovke i čistunska traženja, 
nešto me glođe bez milosrđa, 

umjesto da me lepeza olakšanja hladi. 


Prohladna travanjska večer 

protkana kišom, snijegom i ledom 
savila se u mrzlini uronuća. 
Najednom kao da oživi usporeno srce, 
osjeti se bar malo ugodan miris, 

razli se polumir k6 melem prignuća. 


Još mi Bog ne reče da idem, 
još moram ostati na životnoj straži; 
budnost i predanje od mene se traži. 


(Z., V. b., 13. 4. 82) 


15 


16 


PLOVIDBA 


Sad dobro znam da me jošte čeka 
uspinjanje i godine patnje 
i rad u trudu što se mjerit ne da, 


. mjenica će rasti ko podneva jeka 


da niz polja rodna ozlaćenja preda. 


Pripravan stojim kao ribar stari 
što u ruci mrežu pokrpanu drži 
i strpljivo čeka na lovinu rodnu, 
oko mi bježi na jedrenjak bijeli, 
na jarbol viti i plovidbu plodnu. 


Ploviti još moram niz pučinu plavu 
kroz maglice rosne, kiše i oluje, 
osluškivat vjetar, grominjanja čudna, 
raznositi Radost i Dobrotu jedru 

da sva Jutra budu osunčano budna, 


(Z., V. b., 13. 4. 82) 


BOLNIČKI SOLIPTIH 


Svi smo povezani nesvijesno 
lančanim nitima odumiranja 

i neke ne baš jasne nade, 
uvlačimo se u se ko sjene 

i bojimo se nevidljivih nasrtaja 
svijesni da nas netko 

moćniji od nas ustrajno krade. 


Naš smijeh nije zvonak, 

u njemu ponestaje zvonkosti vedrine, 
naš govor polako šumi, 

u njemu posustaju gromke jedrine. 


Uglavnom šutimo i gledamo se 
ko nemoćna novorođenčad 
iščekujući lelek hrabrosti; 

ako je nema, postajemo bešćutni, 
snatrimo, nestajemo, bježimo 
uspinjući se u nestvarnoj pjeni 


i uvijek umišljamo bježanje od smirenosti. 


Skriveni u svojim polusnovima 
mislima tonemo u se i nestajemo, 


muči nas istina da nas napušta sloboda, 


kao da se sušimo i suvišni postajemo, 


(Z., V. b., 14.4. 82) 

IZDIGNUĆE 


Umrijeti nipošto nije teško 
onome tko zna 

da Smrt je oslobođenje, 
usrećenje i ovjekovječenje. 


Teški su samo predsmrtni koraci, 
znojne kaplje i mrkli uzdasi, 

nujni vidici i mrak blizine 

i tonenje u mulju nizine. 

Survati se ne da tko dušom živi 

i u čijem oku luč vedrine sije, 

tko u srcu nosi svemoć nade vedre, 
u ljubavi zgara i milinu lije. 


(Z., V. b., 16. 4. 82) 


ČOVJEK I BESKRAJ 


Čovjek je žrvanj 

što trajno melje 

i brašnom bijeli putove smisla 
i dariva utkanu sreću 

u kojoj tinja moć tajanstva 
obžežena nitima nadmoći 
poput zova nadsvijeta 

u nama i za nas. 


Niti se suču ustrajno 
odlazeći prividno u nepovrat 
i obilazeći maštovite prostore 
donoseći na povratku 
ozlaćene kuglice 

iz kojih iskre znamenja 
beskraja u beskraj. 


(Z., V. b., 
prva operacija, 
16. 4, 82) 

SUNOVRAT I TIŠINA 


Zasvijetlila je sijevnica 
u zmijolikom hodu 

i opčarala pospane zjene 
što skriveno čekaju 
poput nečujnog pauka 

u nadi povećanja. 


Ostale su začuđene 
“bljedolike poljane neba 
što u gustom plavetnilu 
čuvaju tajne od iskona 
ljubomorne na prošlost 
i željne živih nastajanja. 


Kamo je nestao zmijoliki trag 

i gdje je svršio trzaj zrake 

u kojoj je bila sabrana 

razapeta žeđa uništenja 

što smirenost prima kao darivanje 
dok sunovrat ne doživi u moru tišine? 


(Z., V. b., 19. 4. 82) 


SUKOBI 


Zašto me mučiš, skrivena tajno, 

i proviruješ vršcima nehaja 

hineći nebrigu u domišljaju 

smažući maglene zastore nesigurnosti 
kroz osmijehe zelenih virova? 


Blato je uskislo nemirom i potmirenim smradom 
iz koga ponikoše sablasni crni cvjetovi 

što na vršcima proplakaše žutim suzama 

i jurnuše naglavce u jezero strahotnih virova 

u kojima se krije zuj uništenja. 


Nestajem djelomično u neželjenom smanjenju 


“i stanjujem se ko pređa sjenastih pahuljica, 


zamire krv u mojim žilama : 
i buni moj otpor trajanja u nedogled 
što me pomiče na putu održanja. 


Odupirem se silovitoj navali i podvali 
nasilnika što me progone umotanim mačevima 
i plaše usplahirenim plašilima — 
polusmirenim doživljajima uronjenja 

u predanja sjeti što procvjeta buđenjem... 


(Z., V. b., 21. i 22. 4. 82) 

RAZ — OČARANJA 


Nikada nisam vjerovao 

u sigurnost tehnike 

niti mogao shvatiti njene naivne hvalodare, 
stoga se i nisam odveć pouzdao 

kad vidjeh 

da ni moje srce nije ubrzalo 

sitnom priključnicom za plodnije otkucaje. 


Kako je velika tajna čovjek 

u kom su sabrane divote duha i tvari, 
neba i zemlje, 

nitko mu ne može povećati veličinu 
niti dodati srh životvorne želje. 


Ostati trajno u cjelini bića, 
gorjeti žarom bogolike sreće, 
sačuvati dare u jedinstvu sloge, 
ustrajno se peti uz ljestve života, 
ne gubiti nade u danima kušnje, 


SJETA 2 


Njen je izvor negdje u dubinama 
podzemnih voda 

što othraniše svoje biće 

u tamnim virovima 

i ne znaju gledati u sunce. 


Pomiče se oprezno k6 lukavi lovac 
iako nema zlih nakana, 

jer njene su želje osušene 

na vrelini tuđih ginuća 

i ne postoje kao otpor ili poraz. 


Nose je otajne sile skrivačice 

što tupim zubima izjedaju 

mlade vlati na stabljikama pšenice 
i zaskaču u naše grudi 

rušilačkim prstima iznenađenja. 


Nečujno nas uspava svojim dahom 
što miriše na raspale cvjetove 

i onemoća uzlet poletne širine 
dodajući bez žurbe grke osjećaje 

i smalaksalosti oživljenja. 


odbaciti uzaludne potpornje nemoći 
što kvare vidik i lažno nas množe. 


Poput neduha poplavi nas iznemoglošću 
i utrne lučice raspoloženja nujnim snatarenjima. 


(ZL V. b., 22. 4. 82) (Z., V. b., 23. 4. 82) 

PROVIR 


Neočekivan u očekivanju, 

izronjen iz otajnih naslaga usrećenja, 
ozlaćen ko mlado sunce, 

plah, uzdignuta čela 

i mekano nasmijan poput pahuljica ljiljana. 


Šutljiv kao tajna svemira, 
namočen mirisima zanesenja 
uspavljuje dočaravajući 

meke poluraskošne poljane 
išarane cvjetovima snova i boja. 


Uvlači se neosjetno u krvne žile 

i mili ustrajno potocima jutarnje svježine, 
dodiruje svaki osjet poluzapaljenim cvjetovima 
i polako razbuđuje snatrenjska viđenja, 

dok ne pretoči u srce opojnu radost miline... 


(Z., V. b., 23. 4. 82) 


SUZA 


Poteci, suzo, nemoj čekati, 
jer u tebi su tajne nadmoći, 
u tvojim njedrima gori čar 
što briše mračne nemoći. 


Blistaš dublje od starog alema 
puninom smisla što izvire 
iz tvojih osunčanih dubina 


i žurno u raskošju bogatstva uvire. 


Tvoji su izvori trajno nepresušni 
i puni otajne svježine, 

iz njih se izvija uzlet ponovljenja 
i osjet blage čarobne blizine. 


Ti brišeš davne crne mrlje 

i blažiš teret dana i noći, 

u tebi sve se spaja i čisti, 

s tobom je lako nad zvijezde poći. 


(Z., V. b., 4. 4. 82) 

MAGNOLIJA I JA 


Na ulazu u bolnicu 
gdje ležim već duge dane 
počela je stidljivo cvasti magnolija bijela. 


Oprezno drži stisnute duge lati 
i mirno uzlijeće uvis snatreći oblake, 
ispunjena vedrinom kvasa u sreći cijela. 


Pogledamo se samilosno 
jer naša su raspoloženja otužno trpka 
i vuku iz dubina čudne osjećaje. 


Kako bih bio usrećen 
da i moje latice uzletno cvatu 
i traže zov tišine, poletne vapaje. 


Nebo je raskošno milostivo 
i ono će orositi suzom blagoslova 
moja napola pogašena svjetlila, 


osvježiti bar malo usporeno srce još neugasivo. 


Tužne će poglede zamijeniti 

barem poluvedrina cvata u bjelini, 

ona će naš nesklad promijeniti 

i možda zasjati slogom u skoroj svježini. 


(Z., V. b., 25. 4. 82) 


TUGA 


O Bože, kako je teško 

u suhoj boli nestajati čamno, 

sva svjetla iščeznu na našoj stazi 

i postane čudno, čudovišno, tamno. 


Nemoj me potrpati, tugo, 

jer ti si moj nasilnik 

i kradjivac moga otajnoga blaga, 
pusti me, molim te, sama 

i ne pitaj za me, 

ja ne želim tebe, već svitanja rana 
i ona jutra u zlatilu draga. 


(Z., V, b., 25. 4. 82) 


217 


28 


NEOTKRIVENA ZVIJEZDA 


lako ne znamo za nju, 

ona postoji, 

ali ne u mislima ili umišljaju, 
jer ona je tijelo, biće, 

ona jest. 


Pojavna jer živi, 

svijetli tuđim darom, 

zanosi darovanim srebrinama, 
usrećuje noćne snatrioce 

i krasi tamne dubine beskraja. 


Bezimena ali određena 

i uvijek prisutna u dorečenju, 
spremna izići u javnost, 

ali ne da zaplaši ili iznenadi, 
njena je želja da usreći, ukrasi. 


Iako nismo bezimena 
neotkrivena zvijezda, 
i na nama iskri zov otkrivenja 


i želja da svijetlimo u tminama. 


(Z., V. b., 25. 4. 82) 


ČOVJEK I UGRUŠAK 


Čovjek je velik i malen, 

njegove mjere nikada nisu sigurne, 

u njemu mijena ima ugođaj stalnosti, 
otporan nad sva nadanja, 

nemoćan pred sitnicama, 

opkoljen zaprekama 

i raskošan u uzletnosti. 


Samo jedan ugrušak, 

trzaj, ošin sile, uzmak 

i već se mrači, 

nestaje dana, uvir u odlazak 
i nikad više stari pomak. 


(Z., V. b.; 25. 4. 82) 

BEZ PREDAJE 


Ne, ja ne želim nestati, 

jer je nestanak strmoglav u prazninu. 
Praznina je povećanje u odlasku besmisla, 
a besmisao sklad nesklada. 


U meni gori želja biti, 

povećavati se u beskraj 

i uvijek puniti nastajanje bez ograničenja 
da prerastem sebe i nađem Puninu. 


Osjećam istrošene niti 
u posustalim njedrima 
što ih pokradoše zlokobnice 
iz močvara dogaranja. 


Ne kanim se predati zatornicima slobode 
što kuju neke oštre češljeve uništenja 

i ne prestaju me plašiti zlosutno 
priviđenjima poništenja. 


(Z., V. b., 25. 4. 82) 


PREOBRAŽENJA 


Sad osjetno znam da moja Majka živi 
i misli na me svemoćnom snagom srca, 
svuda osjećam njenu proslavljenu ruku 


u zaletima duše ili dok lelek potmireno grca. 


Ona me dovede na tratine svjetla 

i preda Milosrđu da me svega mladi, 
obilno doli ulja u usahlu uljanicu 

i svježinom čiste bistrine me sladi. 


Njen dan usnuća označi moje uskrsenje 
i novi dan i novo u novom što plodi, 
posvuda zuj se osu u zuju zujne zujnosti 


ko uronjenje u širom doživljenoj Slobodi. 


Na pokopni dan ukopana sjeta 


. osta u viru podzemne crnine, 


nad njenim i mojim humkom 
ukazaše se ozlaćene vedrine. 


(Z., V. b., 25. 4. 82) 

IZRONUĆE 


Odkuda ova promjena 

od sustale tuge i grča što steže, 
potmirenim lancem raskiva mi žile 
i hoće da mi smiraj žeđom veže. 


U jutro studno grlo mi se suši, 
a suze rose ko ivanjske krijesi, 
grudi mi plamte ko pećnica stara, 
nešto me tvrdo prelama i mrijesi. 


I tako traje do u kasne ure, 

kad suton tugu drugom kraju tjera, 
odnekud počnu čudni milci vreti 

i podlu sjetu do svenuća stjera. 


Tad provir čudni nagovještaj želje 
odahnut, odspavat, spustit zjene nujne, 
uronit i ostat u snatrenju šarnom 

i privid pretvorit u cvjetnjake bujne. 


(Z., V. b., 25. 4. 82) 


VEČER 


Koje su to tajne što ih večer skriva 

u svom sivom plaštu za zvjezdane noći? 
Tko ih može prozret kroz garavi veo 

i otajnu jezgru razotkriti moći? 


Osjećam pelud što se rujno runi 
kroz prohladne vlasi lune izdaleka, 
topi se miris presahle siline 

i čuješ kako sipi noćna jeka. 


I neki blažen ruj se sterat počne 
u tamnini zova što plaho provire, 
svud se čuje nečuj usahnule sjete, 
daleko, daleko to večer zamire... 


Ovij me, ovij, sestro crna lica, 

al' srca drobna ko vilinska kosa, 
sačuvaj mi polet u snivanju snenom, 
dok me jutrom opet ne probudi rosa. 
(Z., V. b., 25. 4. 82) 

NOVI DAN 


Već dan se bliži, 
pijetli rani poju, 
zora se zlati, 

traži sreću svoju. 


Na prozor pljušti 
svjetlo puno milja, 
žari se sunce 

iz rodnog okrilja. 


Vraća se radost 
u svenule žile, 
zov me blizi zove 
nudeć nove sile. 


Ustani hitro, 

slijedi zraku sunca, 
ja sam slobodnjak 
nebeskog bjegunca. 


(Z., V. b., 26. 4. 82) 


SMIRAJ NOĆI 


Zašto me svakog jutra 

počne grčiti nemir 

i u meni plete, plete maglovite kovitlace 

kao da se prsimice bori 

protiv zornih nagovještaja radosti osvještenja? 


A dan prolazi tako polako i mučno 

i u meni se skuplja nekakav kiseli talog 

i žuhko neraspoloženje suprostavljanja 

svemu što se oko mene zbiva 

kao da su odasvud dospjela trpka uklještenja. 


Taj grki osjet splasne 

netom se oglasi večer u svojoj zagasitoj halji 

i počne otklanjati otiske dana 

što se poput polipa usidriše na pločniku života 
ne hajući za teret onih što pate u nemoći. 


Što dulje stere noć tamne prostirke 

prhke i mirisave u iščekivanju 

i odnekud smaže neko nevidljivo iverje omekšanja, 

srce se smiruje, polako jenjava težina, pristižu 
polujasne sijevnice, 

nešto me tajnovito odnosi i dariva samoći... 


(Z., V. b., 27. 4. 82) 

MOJIM SUZAMA 


Dokle ćete teći, moje rodne suze, 
i plaviti srce jadom sušne tuge, 
dokle ćete smagat izvore bez kraja 
i stvarati trajno čudovišne duge? 


Otkuda teku biseri srebrna sjaja 
i tko ima daje nadmoć u nemoći, 
otkuda živost u rosnatom dahu, 

dokle će se dugo izlijevati moći? 


Perite me od sveg, čudovišne suze, 
otresite talog što ga život duži, 
nek postane čisto moje tužno lice, 


nek po njemu opet nova svjetlost kruži. 


Kad na sunce stigoh, ti me zali nadom 
i otprati na put osunčanih želja, 
u promjeni trajnoj vijavice duge 
uz gorčine bilo i rosnog veselja. 


Iako ste gorke, tek ponekad slatke, 
ja vas žarko volim, moje suze bujne, 
vi ste olakšanje mog življenja teškog, 
ostanite sa mnom do večeri rujne. 


(Z., V. b., 28. 4. 82) 


DVOJNIK 


Duboko nosim svoju bol 

zaronjenu u tamninama skrivenosti, 
kao da se bojim otkriti njeno lice 
i predati je igri slučajnosti. 


Osjećam kako je namočena težinama 
što staložiše odasvud virovi podzemlja, 
u njoj. se okupila gorčina pelina 

i naplavljuje ustrajno bjelinu nadzemlja. 


Trajno mi šaputa sumornu pjesmu 

koja me napaja žednim okusom izgaranja, 

nikad me ne pušta s oka ni danju ni noću, 
tjesnaci se usko suzuju kroz doživljena pregaranja. 


Znam da me bol glođe bez milosti 

i izvija trajno koprenu zlosutnosti, 

ne smijem položiti nadu pred njene nasrtaje 
i nestati u bezizglednoj sustalosti. 

(Z., V. b., 28. 4. 82) 

ZBLIŽENJE 


Čudnovat je Čovjek u čudovišnoj neobičnosti 
dok bez posrtaja ne zaostaje u živom koraku, 
nadodaje utješno uzlet vrelih želja, 

bez prestanka skuplja zalihe u strahu. 


Čim mu mračak padne na umorne vjeđe, 
obješenih krila pruža lomne ruke, 
sirotinjsko čelo omaglicom plane 

i rascvatu širom utonule muke. 


I postane hitro supatnik u muci 

i zbližen u bratstvu, željan vrele riječi, 
pogledom se žuri u okrilje tuđe, 

ništa ga ne pali, niti mučno priječi. 


U patnji se kuje veza čvrste nade 

i otporni lanci što vjetrove krše, 

kal se suši žurno, jal prožeže oganj, 
nad močvarom opet posrećenja strše. 


(Z., V. b., 28. 4. 82) 


SUPATNICI 


Koliko kreveta — toliko patnika, 
koliko srdaca — toliko bolnika, 
koliko izdisaja — toliko pomišljaja, 
koliko želja — toliko uzdaha, 

koliko potreba — toliko neizvjesnosti, 
koliko nadanja — toliko potištenosti. 


Jedna želja — da se ozdravi, 
jedna težnja — da se oporavi, 
jedan pogled — da se utješi, 
jedno traženje — da se izdrži, 
jedan osmijeh — da se osreći, 
jedan lijek — da se posreći. 


Bezbrojne prošnje za sve patnike, 
nebrojene kušnje za sve uzletnike, 
beskraj vapaja za sve izmučene, 
bezbroj zahvala za sve liječnike, 
bezmjerno uzdarja za sve sestrice, 
samilosno sjećanje na sve bolnice. 


(Z., V. b., 28. 4. 82) 

NOVO | PRED VJEŠALIMA 


Čujem da u meni vrije 
neko čudno vino života. 


Je li to opsjena noći Najteži je trenutak života 

što rastresa crninu prpošnja kad se isprazne zalihe strpljenja 

i! je to provir — divota? i ponestane daha oduševljenja. 

Vedrije dišem i osjećam dušu, Klonulost osvoji naše hladne žile 

srce me zove da oživim luči, i neko nejasno bunilo ušulja se u nas, 

prži me želja za visom slobode, u strahu pomisliš srušio se svemir, svenuo je spas. 


strah je posustao da me žeđu muči. 
I ne znaš kamo jer smjera nema, 


Kamo to idem i zašto se žurim? nestalne staze, nigdje puta nema, 

To možda tlapnje ognjene me žare? odasvud nemir, mećava se sprema. 

Nema više niskih letova što bježe 

i nestaju mračno niz jazbine stare. Koraknut ne smiješ, zemlje više nema, 
garište čudno, smrad se čuje, širi, 

Neka vri u meni neobično vino sve motriš šutke, strah se s tobom miri. 

i soči poput plamsaja zvijezde, 

rado ću ga piti u obnovljenju Smrznuto čekaš i pomišljaš ludo, 

bez dovršenja i hitrine, je li to java ili snovi smrtni, 

dok na domak ruke krijesovi jezde. i! zlokob crni spreman žedno strti. 


(Z., V. b., 28. 4. 82) ' (Z., V. b., 29. 4. 82) 


MOLITVA NA IZLASKU IZ BOLNICE 


Molim Te, Bože, sačuvaj me od straha 
što u nama ledi srčanost 
bez koje nema poletne živosti. 


Sačuvaj naše misli od mračnih ponora 
koji nas odnose u duboke rovove nemira 
i grke zlosutne sustalosti. 


Delij nam bar malo svoje topline 
što grije prozeblu prazninu 
i stvara osjet čvrstine u cvatu. 


Nemoj nas pustiti bosonoge na bespuću 
u glogovoj šumi besmisla i kamenjara, 


pomozi naš korak da stigne u zemlju još nepoznatu. 


S našeg srca ukloni sve naslage neslobode 
i sve nujne poglede što gmižu zemljom crnine, 


otvori nam prozore daha i one Tvoje svježe vreline. 


(Z., V. b., 29. i 30. 4. 82, 
dovršena kod kuće) 

SUNCE 


O sunce, o sunce, 
dugo te nije bilo, 
sivi te skrili oblaci. 


U posljednji trenutak zalaza 
otkri se tvoje lice , 
i tvoji zlatom izvezeni zraci. 


Tvoj lik je bio drugačiji | . 
i tvoj osmijeh sustezljiv i tih, 
al ipak iz tebe cvao je žar. 


Polako si tonulo u nedogled 
zlateći rubove gora 


i rasipalo bar na trenutak svoj dar, 


U mojoj sobici sreće 
šetale su zidom skromne zrake 
ispisujući pozdrave pred blizu noć. 


Nema te više danas 
na našem obzorju iščekivanja, 
al' ti ćeš opet k nama doć. 


(Z., moja sobica, 
1. 5. 82) 

SUZA I TAJNOVITOST 


Na mom je oku ostala suza 

ko obješen biser ispod sitnih gnijezda, 
sledila se nije, samo živo visi 

i žari patnjom kao noćna zvijezda. 


Skotrlja se plaho niz provelo lice 

i snažno zasja smirenom srebrinom, 
rasula se lomno čuvajući brižno 
sve zalihe davne što dišu vedrinom. 


Iz njenih niti planu žar vreline 
i zasja ljupko poput zvonke jeke, 
rasu se romon što u srce vraća 
sjećanja davna, uspomene meke. 


I sve čekam opet kad će suza pasti 
da oplodi oči, lice, biće lomno, 

u njoj skriven žari tajanstveni blijesak 
da nas prati budno, ustrajno i pomno. 


(Z, m. s, 3. 5. 82) 


BEZ KLONUĆA 


Smalaksat ne ću, Ti si, Bože, sa mnom, 
u Tvojoj ruci čvrsto niti stoje, 

ništa se desit bez Tebe ne može, 
patnici Tvoji ničeg se ne boje. 


Surov je podlac što nasrće bijesno 
i vječno samo opsjenama čara, 

al' zalud sve je jer si Otac dobri 
što u nama trajno veličine stvara. 


Poklonit se neću crnog mraka sjeni 
što urliče gluho u nemoćnom jadu, 
nek raspukne nemir staložen u žuči 
i miru tihom neka uzrast dadu. 


Vjerujem u Tvoju Očinsku dobrotu, 
ljubav i milost, usrećenje, nadu, 

nek mi Tvoje ruke u obilju vječnom 
sigurnost i stalnost sve do kraja dadu. 


A onda će biti beskraj u beskraju 
i obilje rodno što se mjerit ne da, 


jer će ljubav sjati u blaženstvu plodnom, 


beskonačno Tvojoj Punini se preda. 


(Z, m. S., 7. 5. 82) 

OPET 


Ne može se riječima iskazati 
kako je mučan 

ponovni prijelaz praga kuće bola, 
kad opet moraš doći 

za istu nevolju i jad. 


Osječaš polomljeno sve 

što u tebi je držalo osovinu života 
i onaj mali zatvoreni kutak 

na kom je višnji prst ispisao: kad? 


I sve nekakve jame otvaraju se zjapno 
i pomaljaju se čudovišne sjene, 
teturaš, nestaješ i zoveš bez glasa 

i nemoćno u pričinku prestaješ biti. 


Najednom i sam pravo ne znaš odkuda 
nešto te pridigne meko poput perca, 

zasja sitna luč iz dalekih skrovišta, 

smiraj se tihi pomalja, sjeta prestaje biti. 


(Zagreb, ponovno u Vinogradskoj 
bolnici, 16. 5. 82) 


VEDRINA 


Nije vedrina samo onda 

kad oblačka nema 

i kada vrelo sunce u obilju prži 
i suče čvrsto pređu svojih niti. 


Vedrina je i onda 

kad iza tmaste tmuše 

bar mrvičak neba orosi se svjetlom 
i do nas dopre sjaj zlatoviti. 


'O kako vedrinom diše predah 


iza sumornih navala 

kad iznad glave proleti sijevnica nade 
i u njoj uzdah što soči utješenjem. 
Ništa nas tako ne pomiluje poletno 
kao blagi osjet zore što se rađa 

iza mučne noći utvara i straha 
sniteći se rodno vedrim usrećenjem. 


(Z., V. b., 16. 5. 82) 

SMIRAJ 


Izranja nečujno ovijen magličastim nitima, 
pomalo kopni poput snijega na zimskom suncu, 
povećava se bjelinom i prelijeva bistrinom 

i kupa se u pjeni ljiljanskih latica. 


Ulazi neosjetno ko voda tekućica 

što bez smetnje izvire kroz pijesak 

i širi se dalje nedostigom 

tražeći nove prostore razlijeva u nedogled. 


Iz njegovih nevidljivih žila izviru studenci 
što mile ustrajno nitima života 

oslađujući posustale snage 

i roseći milinom i mirisima razabranja. 


Kad istoči svu krv i daruje se bez ograničenja, 
stasa u našim pomlađenim cvjetovima 

i umnaža se u našem pomlađenju 

gomilajući nove zalihe za nova usrećenja. 


(Z., V. b., 16. 5. 82) 


JOŠ JEDAN DAN 


Teško je započeti dan 

kad znaš da u njemu ništa ne biva 
za tvoje olakšanje. 

Uzaludno se smije sunce 

i šalje svoje glasonoše 

da oglase ponov i poboljšanje. 


Pomalo se uvlači u nas 

nešto poput sjetne predanosti 

i bešćutne tupe tugaljivosti. 

Dišeš, lomiš nasrtaje beznađa 

i pomalo razvlačiš usne u tugaljiv osmijeh 


. skupljajući čvrsto zalihe strpljivosti. 


O Bože, kako su mučni bolnički dani, 
pa makar ne rosili težinom krvi 

ili nepovratom u bol što trajno peče, 

sporo se miču u mijeni trome šutnje, 

polako prelaze svoje ustajale postaje, 

u njima vrijeme tromo, uspavano teče. 


(Z., 17. 5. 82) 

NEISPUNJENA NADA 


Samo jedna neispunjena riječ 


i nada je nestala ko sjena preu suncem, 
u njenom pepelu oživjelo je razočarenje. 


Odmah je nestalo živosti, poleta, 
vedrine, uzleta, i bijelih svitanja, 
a procvalo grko poništenje. 


San je utonuo u nemirnu javu, 

a noć se protegla u nedogled 

ko tamna priča koja nema kraja. 
Kad će opet stići blagi osjet milja, 
pomolit glavu procvjetala zora 

il' svanut opet jutro puno sjaja? 
O nado nade u nadanju nadnom! 


(Z., V. b., 18. 5. 82) 


U TJESNACU 


Kako je strahotno teško 

kad čovjek ne može zauzdati svoja uznemirenja 
niti ravnati svojim uzbuđenjima, 

jer snaga je ljudska preveć malena. 


U meni odzvanja nemir 

ko raspuklo zvono što othraniše vjetrovi, 
odasvud udaraju sablasne strijele, 

u nedogled izranja maglica sivozelena. 


I nigdje nema sigurna skloništa 


gdje se ne čuju zavijanja gladnih vukova, 


svugdje je reski mraz i čudan zadah 
i neka zaglušna zbrka divljih zvukova. 


Pomiluj, Dobri, moje znojno čelo 

i ledne kapi što mi licem gmižu, 

ne prosim mnogo, samo kapcu mira 
i ruke blage da me uvis dižu. 

(Z., V. b., 18. 5. 82) 

JOŠ MALO 


Još samo malo i nešto će biti, 

al' strah je leden i ne da se skriti, 
ožežen jednom i oprezan trajno, 
pun neke žurbe, nepovjerljiv vajno. 


Klonuće čudno, iako je nada 
u nama skrivena, zgasnuti se ne da, 
zamire polet i cvjetanje kasno, 


sve hoće u mijeni da se boljem preda. 


I tako ide čas za časom tromo 

u ritmu zebnja i budućih želja, 
posvuda čežnje i lukava žeđa, 

za predah mali bar trunak veselja. 


O dođi skoro, ja te željno tražim 

i tvojim mlijekom srce svoje tažim, 
ne daj mi usnut bez lepeze blage 

i one skore utješnice drage. 


(Z., V. b., 20. 5. 82, 
uoči druge operacije) 

PATNJA 


Ja svoju patnju uvijek sobom nosim, 
uronjen u nju čudne snove snivam, | 
nestajem ko pjena, izranjam još jači 
i povećan moćno poput tornja bivam. 


I slušam, slušam moja zvona bruje 

i tepaju slatko novo ponovljenje, 

iako se trajno kroz patnju ponavljam, 
doživljujem Petak, Uskrs, Uznesenje. 


Velika je tajna patnja što nas prati, 
časkom grize, peče, razara i gradi, 
često čovjek ne zna kako rana diše, 
i mu krvcu pije, i! ga nečim sladi... 


Patnička je tajna — tajna ljudskog bića! 


£Z., V. b., 20. 5. 82, 
uoči dnuge operacije, 
večer) 

ODGOVOR 


Vele mi ljudi da sam sitno preden 

i ne smogoh daha kad me kušnja griznu, 
da zamišljen piljim i odsutno plovim 

i nemoćno čekam da me žmarci liznu. 


Nije lako biti junak na mezevu 
dok sa svih strana jure jurišnici, 
sav polog života uskisne u bijesu 
i zametnu kavgu stari urotnici. 


I na to jošte izvisi se kušnja 

ko vihor divlji što krovove skida, 
tko može pobjeć bijesu iz blizine, 
i tko još smaže da ti rane vida? 


Lako je reći: junački se drži 

i ne puštaj uzde sjeti što te kljuje, 
ne može se lako zauzdati jade, 

jer nikad ne znaš što poganac snuje. 


(Z., 20. 5. 82, V. b., 
uoči druge operacije, 
kasno navečer) 


IZNAD DUBANCA 


Jučer su patnja i bol ujedinjeni 

podgrijali trpljenje do dalekih doziva 

(u našem ljudskom poimanju) 

dovodeći u sumnju sve što lomne ruke 
mogu izvesti u napiranju oko nesavršenstva. 


Ležao sam razrezan povrh srca, 

stara pomagačica dala je mjesto novoj 
(najnovijoj — vele — do sada), 

krv je šikljala bez sustezanja, : 
nigdje traga stazi kojom se stiže do dovršenstva. 


Željni uspjeha redali su se ljudi u bjelini 
i svaki od njih pokušavao je pronaći put 
(jer drugog izbora nema), 

a ja sam ležao i slušao očekujući izlaz, 
očekujući sve jače dozive bola u crvenini. 


I što sam mogao tada umišljati, 

dok svaki trenutak nosi povrat ili pomak 
(životnog sata što u meni kuca), 

već jedino izdignuti misao nad dubance 

i snivati o skoroj snitećoj srebrenini. 


(Z., V. b., 22. 5. 82, 
dan poslije druge 
operacije) 

BOLNIČKI MOZAIK 


Postelje, liječnici, braća u bjelini, 

sestre — njegovateljice painika u plavini. 
Sobe su pune svijeta što traže zdravlje, 
posvuda tišina, osama slavi slavlje. 

Nitko nikome nije zavidan u sreći, 

svatko jedva čeka otići i prag bolnice prijeći. 
Ravnodušni za frizure, haljine i sijela 
ljubomorno čuvaju priviđenja sivobijela. 
Uronjene u svome bolu klijaju bujne želje, 
nikada ne gube nadu za skoro oživljenje. 
Da li će to biti ili ne, to samo Višnji zna, 
ali žeravica uvijek tinja i u njoj čežnja sva. 


I tako jedan mali gradić pripet uz strminu 
poput košnice pun je ranjenih pčela, : 
u starim trošnim kućama čekaju bolnici 
nagovještaj ublaženja kroz pokrpana počela, 
čekaju snovima što izviru iz otajne dubine, 
ali samo s pola daha i bez žustre vreline. 


Neki će od njih otići pokrpani, drugi bez pomoći, 


a neki će bar nešto boljih snaga smoći. 
(Z., V. b., 23. 5. 82) 

SUNCE I JA 


Svu noć je sunce umivalo lice 

u proljetnoj svibanjskoj kiši, 

a prhki vjetrić češljao mu podrezanu kosu 
ozlaćenu rukama nevidljivih leptira. 


Veselo i nasmijano izdizalo je glavu 
i gledalo vrelim očima 

na prozor moje bolesničke sobe 

i šapnulo mi: dobro jutro. 


Ja sam ga motrio netremice 

i tajanstvenom šutnjom: govorio glasno 
o nekom čudnom predanju igri 

što teče mimo i usprkos naše volje. 


I pošli smo zajedno na put, 


ono je znalo svoju stazu, a ja sam tražio puteljak 


i pogledali smo se prijateljski 
ne znajući koliko ćemo se puta opet sresti. 


(Z., V. b., 25. 5. 82) 


DEVEDESETDEVETI MAJČIN ROĐENDAN 


Danas je rođendan moje majke 


što već devet godina sniva u groblju Svetog Mihovila, 


a u nebu motri u što je vjerovala. 


Iz bolesničke sobe mogu joj poslati 
u mislima svježe cvijeće i zapaljene svijeće 


i poljubiti križ što joj na uzglavlju groba bdije. 


Znam i svjesno osjećam da moja Nana 
neprestano živi uz svoju djecu, 

a posebno sa mnom 

jer posljednje suze proli za sina samca. 


Devedeset i deveti rođendan moje majke 
unio je u moju bolesničku sobu 

posebno smirenje i vapaj 

budeći sjećanja orošena bjelinom djetinjstva, 
dugotrajnu patnju uz krvave uspone 

i otvorenu bol na odlasku u beskonačnost. 


Uzvraćam ti, Nane, patnjom što me osu 
u ćudljivu proljet i nemirne noći, 
dobro poznam što su bola tajne svete 

i da ću i ja jednom k tebi doći. 

(Z., 25. 5. 82, V. b.) 

ČOVJEK ZA ČOVJEKA 


Hvala ti, Bože, što sam čovjek, 
jer vidim da još ima ljudi 

što ljubiti mogu slične sebi 

i njima dati sve svoje. 


Promatram svakoga dana 
kako se liječnici troše u naporu 
da ublaže patnju i povrate zdravlje. 


Gledam mlade sestre okićene cvatom 
kako trajno bdiju uz postelje bola 
i svježinu toče da ožive nemoć. 


Ne čujem psovke niti molitava, 

sve samo lelek nestati i biti; 

tko može shvatit što je čovjek zemni, 
koliko trnja bol mu može sviti? 


Ispružena ruka, dohvat, utješenje, 
da čovjeku čovjek rosi osvježenje. 


(Z., V. b., 25. 5. 82) 

ŽELJA 


O ne daj, Bože, da se ikad vratim 
u ovu kuću što se tugom siti, 

pa makar zdravlje moje tanko bilo 
il u osami moro suze liti. 


Ja ne znam zašto, ali istina je, 
želja je žarka poput ognja vrela 
povratit se kući u smirenje staro 
i okušat opet kupu žića: vrela. 


U bolnici svi se za bolnike brinu 
i sve im nude u ozračju nade, 
al' ipak trajno progoni nas sjeta 
i nešto mrzlo u duši nas krade. 


Stoga te, Bože, moje srce vapi 
i moli žarko iz dubina svojih: 
obdari me barem korakom što hodi 
u smiraju blagom odrednica Tvojih. 


(Z., V. b., 27. 5. 82, 
uoči izlaska ponovnog 
iz bolnice) 


DOHVAT BESKRAJA 


S pola srca, ali s cijelom dušom 
još ovo malo što mi za let treba 
prebirem poput čisla od dragulja 
il' slapova krčkih ispod plavog neba. 


Ne trebaju za me rakete ni piste 
ni golem teret goriva što plamsa, 
dosta mi je samo žeravica nade 
i srh jedri iz vedrine čiste. 


Izgaram trajno, a izgorit nikad, 
miris cvijeća nosim u zjenici oka, 
u vrelini želje što u beskraj juri 
kao okus skladni zova iz duboka. 


U pepelu žare sile stvoriteljke 

što kiše snagom svemoći i mira, 
odlazim u ruhu ovjekovječenja, 
oslobođen težnja, želja, odabira. 


(Čitluk u iIPromini, 


rodni dom, 10-13. 8. 82) 

MOJA RANA - 


Rana je moja toliko duboka, 

ne mogu je doseć ni sunčeva oka, 
crveni se krvlju što peče u noći 

i prede žareć u grkoj samoći, 

u danu što kroči sve to dublja biva 
kao da beskraj u njoj šutke sniva. - 


Rana je moja duša moje duše, 
jer u njoj vrije dar milosna dara, 
ozarena žrtvom sjaji poput sunca 
i rasiplje iskre gorkog milodara. 


Rana je moja uvijek živa vrela 

ko pređa patnje raspirenih zova, 

u njoj uvijek iskra budi se i živi, 

za nju nikad nema magličastih snova. 


Rana je moja znak čvrstine čile, 

ustrajne nade što je čežnje svile 

i preplele trnjem iz vrtova bujnih 

s osmijehom tvrdim, bez vapaja nujnih; 
u njoj živi moga zemnog daha znamen, 
što dublja — to veća, ko dinarski kamen. 


(Zagreb, 2. 11. 82) 


SUMRAK DUŠNOG DANA 


Sipila je večer mrakom Dana mrtvih 
i mrvila pelud želja u nestanku, 

nad grobove pada sumrak odahnuća 
ko iverje suza na željnom sastanku. 


Lučice gore, plamen titra plaho 

i kao da zove anđeoske zrake, 

razliva se skromno kroz latice cvijeća 
i prostire travom pozlaćene trake. 


Sav se svemir mali uz križ kamni svio 
i prstima grli glavu Raspetoga, 

u tišini zvijezde mole psalam tihi, 

sve za pokoj sestre, brata umrloga. 


Dok titraju svijeće i uzdiše cvijeće, 

dok se mrakom glasi pozdrav lune, noći 
na grobove brojne spokoj brižno hrli, 
smiraj nade plamne žuri k njima doći. 


, 


(Z., 2. 11. 82) 

ZOV PATNJE 


Ja živim u patnji, u srcu je nosim 

i žuč bola kušam ko pelinsko vrelo, 
da me trajno prati podnosim i prosim, 
nek me njena zraka očišćava zrelo. 


Zašto tako pružam poumorne ruke 
i tražim stazu što je patnja pruža, 
ne marim što čujem izazovne zvuke, 
ni miris čudni već ocvalih ruža. 


Ne bojim se patnje, tuge, bola smrti, 
ni oluje, groma,požara, ni strave, 


.tko me od njih može uništiti, strti? 


Zov daljine gluhe ne donosi sunce, 
ne mirišu mirom zlokobničke trave, 


samo put je patnje za zemne bjegunce. 


(Zagreb, 3. 11. 82) 

